CELEX: 52006PC0351
Language: lt
Date: 2006-06-29
Title: Pasiūlymas Tarybos reglamentas iš dalies keičiantis bendros įmonės „Galileo“ įstatus, pateiktus Tarybos reglamento (EB) Nr. 876/2002 priede

Svarbus teisinis pranešimas

|

52006PC0351

Pasiūlymas Tarybos reglamentas iš dalies keičiantis bendros įmonės „Galileo“ įstatus, pateiktus Tarybos reglamento (EB) Nr. 876/2002 priede  /* KOM/2006/0351 galutinis - CNS 2006/0115 */  

	[pic] | EUROPOS BENDRIJŲ KOMISIJA |Briuselis, 29.6.2006KOM(2006) 351 galutinis2006/0115 (CNS)PasiūlymasTARYBOS REGLAMENTASiš dalies keičiantis bendros įmonės „Galileo“ įstatus, pateiktus Tarybos reglamento (EB) Nr. 876/2002 priede(pateikta Komisijos)AIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Šiuo pasiūlymu siekiama iš dalies pakeisti bendros įmonės „Galileo“ įstatus, atsižvelgiant į tai, kad jos veiklą numatoma baigti 2006 m. gruodžio 31 d. |120 | Bendrosios aplinkybės 1) GALILEO programa. GALILEO programa siekiama įdiegti pirmąją pasaulinę palydovinę radijo navigacijos vietos nustatymo infrastruktūrą, specialiai skirtą naudoti civiliniais tikslais. Ji pasižymi technologiniais, politiniais ir ekonominiais aspektais. Programą sudaro keturi etapai: apibrėžimo etapas (1999–2001 m.) – buvo sukurta visos sistemos struktūra ir apibrėžti paslaugų tipai, kūrimo ir veikimo patvirtinimo etapas (pradžioje numatytas vykdyti 2002–2005 m.) – sukuriami sistemos palydovai ir antžeminė įranga, taip pat patvirtinamas veikimas orbitoje, parengimo darbui etapas (pradžioje numatytas vykdyti 2006–2007 m.) – konstruojami ir paleidžiami palydovai ir įrengiama visa infrastruktūros antžeminė dalis, eksploatavimo etapas, turintis prasidėti 2008 m. – sistemos valdymas, priežiūra ir nuolatinis tobulinimas. 2) Bendra įmonė „Galileo“. Bendra įmonė „Galileo“ buvo įkurta 2002 m. gegužės 21 d. Tarybos reglamentu (EB) Nr. 876/2002 remiantis Sutarties 171 straipsnio nuostatomis, kad būtų galima sėkmingai baigti kūrimo etapą ir parengti tolesnius GALILEO programos etapus. Jos nariai steigėjai yra Europos bendrija ir Europos kosmoso agentūra. Jos nariai taip pat yra Kinijos valstybinė įmonė ir Izraelio valstybinė įmonė. Pasirinktos priemonės užtikrina unikalų ir veiksmingą programos valdymą. Bendra įmonė „Galileo“ turi dvi pagrindines užduotis. Pirma, ji vadovauja būtinai mokslinių tyrimų ir plėtros veiklai ir ją koordinuoja. Šiuo tikslu ji sudarė sutartį su Europos kosmoso agentūra, kuriai patikėtas šios veiklos įgyvendinimas. Ji taip pat vykdo veiklą, susijusią su GALILEO taikymo galimybėmis ir jo teikiamomis paslaugomis. Antra, ji administruoja būsimų sistemos koncesininkų atrankos procedūrą. Koncesininkai bus atsakingi už parengimo darbui ir eksploatavimo etapus ir įneš privatų įnašą, kurio reikia eksploatavimo komercinei sėkmei užtikrinti. 3) Priežiūros institucija. Europos GNSS priežiūros institucija (toliau – Priežiūros institucija) buvo įsteigta 2004 m. liepos 12 d. Tarybos reglamentu (EB) Nr. 1321/2004 dėl Europos palydovinės radijo navigacijos programų valdymo struktūrų sukūrimo. Ji yra palaipsniui kuriama nuo 2005 m. vasaros ir visu pajėgumu pradės dirbti 2006 m. Jos užduotis yra užtikrinti su Europos palydovinių radijo navigacijos programų EGNOS ir GALILEO susijusių viešųjų interesų valdymą ir atlikti koncesiją suteikiančiosios institucijos vaidmenį būsimam koncesininkui. Pažymėtina, kad abi sistemos – EGNOS ir GALILEO – išimtine viešosios nuosavybės teise priklausys Priežiūros institucijai: tik parengimo darbui ir eksploatavimo etapų valdymas bus perleistas koncesininkui maždaug dvidešimčiai metų. 4) Bendros įmonės „Galileo“ gyvavimo trukmė yra numatyta šiuo metu galiojančiuose įstatuose. Bendra įmonė „Galileo“ buvo įsteigta įgyvendinti kūrimo etapą, ir jos gyvavimo trukmė prilygsta to etapo trukmei, kuri pradžioje buvo numatyta nuo 2002 iki 2005 m. imtinai. Tarybos reglamento (EB) Nr. 876/2002 priede pateiktų bendros įmonės įstatų 20 straipsnio pirmoje pastraipoje numatyta, kad „Bendra įmonė įsteigiama ketverių metų laikotarpiui nuo šių įstatų paskelbimo Europos Bendrijų oficialiajame leidinyje“. Oficialiajame leidinyje įstatai buvo paskelbti 2002 m. gegužės 28 d., taigi pirmiau minėtoje citatoje nurodytas ketverių metų laikotarpis baigiasi 2006 m. gegužės 28 d. 24 val. Tačiau, atsižvelgiant į galimą kūrimo etapo pratęsimą, 20 straipsnio antroje pastraipoje teigiama: „Remiantis bendros įmonės uždavinių vykdymo eiga, kaip apibrėžta 2 straipsnyje, tas laikotarpis gali būti pratęstas iš dalies pakeičiant įstatus, atsižvelgiant į 23 straipsnio nuostatas. Bet kokiu atveju šis laikotarpis pratęsiamas iki to laiko, kai bus įvykdyti įsipareigojimai, kylantys iš 3 straipsnyje minėtos sutarties.“ O įstatų 3 straipsnyje numatyta, kad bendra įmonė su Europos kosmoso agentūra sudaro sutartį, kuria „paveda šiai atlikti veiksmus, kurių reikalauja rengimo etapas, atsižvelgiant į su sistema susijusius erdvės ir žemės sektorius ...“. Remiantis šiais tekstais prieinama prie išvados, kad reikia pratęsti bendros įmonės gyvavimo laiką iki tol, kol bus įvykdyta kūrimo etapui baigti reikalinga veikla, susijusi su sistemos erdvės ir antžeminė įranga. Kaip minėta pirmiau, poreikis pratęsti susijęs su tuo, kad bendros įmonės gyvavimas numatytas tol, kol tęsis kūrimo etapas. |130 | Pasiūlymo srityje taikomos nuostatos 1) Poreikis iš dalies pakeisti bendros įmonės įstatus, kad jos veikla būtų nutraukta nepasibaigus kūrimo etapui. Reali padėtis rodo, kad GALILEO programos kūrimo etapas nebus baigtas iki 2008 m. pabaigos. Tik tada veiks keturi palydovai, kuriuos Europos kosmoso agentūra sukonstruos ir paleis į orbitą vadinamajame „veikimo orbitoje patvirtinamo“ etape. Šių keturių palydovų eksploatavimo pradžia atitinka kūrimo etapo erdvės įrangos sumontavimo pabaigą, o kad palydovai veiktų, reikia, kad veiktų ir to etapo antžeminė įranga. Todėl pagal šiuo metu galiojančius įstatus bendra įmonė „Galileo“ turėtų vykdyti savo veiklą iki 2008 m. pabaigos, t. y. gyvuoti trejus metus ilgiau, nei buvo numatyta pradžioje. Šis bendros įmonės gyvavimo pratęsimas po 2006 m. yra nenaudingas ir brangiai kainuojantis, atsižvelgiant į tai, kad Priežiūros institucija bus pajėgi 2006 metais palaipsniui perimti, o vėliau sėkmingai įgyvendinti visą šiuo metu bendros įmonės vykdomą veiklą. Tai būtų struktūrų ir išlaidų dubliavimas, kai tampa aišku, kad programos kūrimo etapas pareikalaus daugiau, nei planuota pradžioje. Iki 2006 m. pabaigos Priežiūros institucija bus aprūpinta reikalingomis priemonėmis, visų pirma darbuotojais, kad galėtų vykdyti bendros įmonės užduotis, t. y. baigti kūrimo etapą ir parengti kitus programos etapus. Kad Priežiūros institucija galėtų tinkamai perimti bendros įmonės veiklą, pageidautina, kad abi struktūros veiktų kartu keletą mėnesių, per kuriuos Priežiūros institucija aktyviai dalyvautų bendros įmonės veikloje. Bendra įmonė turi patirties ir žinių, kurias būtina perduoti Priežiūros institucijai. Visų pirma tai pasakytina apie derybas dėl koncesijos sutarties, kurias bendra įmonė turi tęsti ir baigti 2006 metais. Taigi tinkamiausia bendros įmonės veiklos pabaiga yra 2006 m. gruodžio 31 d., o po šios datos ji būtų likviduojama. Reikia atitinkamai iš dalies pakeisti bendros įmonės „Galileo“ įstatus numatant, kad įmonė baigia savo veiklą 2006 m. gruodžio 31 d. Aptariami daliniai pakeitimai yra pirmiau minėtų bendros įmonės įstatų 20 straipsnio nuostatų panaikinimas ir jų pakeitimas šiuo nauju 20 straipsniu: „Bendra įmonė įsteigiama 2002 m. gegužės 28 d. – 2006 m. gruodžio 31 d. laikotarpiui. “ Bendros įmonės veiklos tąsa iki 2006 m. gruodžio 31 d. neturi finansinio poveikio 2006 metų Bendrijos biudžetui. Tų metų bendros įmonės veiklos finansavimas jau numatytas patvirtintame Bendrijos biudžete. 2) Poreikis iš dalies pakeisti bendros įmonės įstatus siekiant ištaisyti netinkamą termino „kapitalas“ vartoseną. Bendros įmonės „Galileo“ įstatų 1 straipsnyje penkis kartus, o 8 straipsnyje vieną kartą yra paminėtas terminas „kapitalas“, kuriuo pavadintas bendrai įmonei suteiktas jos narių turtas. Šis terminas netinkamas tuo, kad jis neperteikia tikrojo tų sumų ekonominio pobūdžio. Iš tikrųjų narių įnašai į bendrą įmonę yra įnešti negrąžintinai ir likviduojant bendrą įmonę jos turimas materialusis ir nematerialusis turtas nemokamai perleidžiamas Priežiūros institucijai remiantis Tarybos reglamento (EB) Nr. 1321/2004 3 straipsnio 1 dalimi. Šis turtas iš tiesų yra finansiniai įnašai ar įnašai natūra į mokslinių tyrimų programą, o bendra įmonė, nesiekianti pelno, turi išleisti visas jai skirtas sumas. Todėl siekiant išvengti bendrai įmonei suteikto turto pobūdžio dviprasmiškumo, iki jos veiklos pabaigos reikia pakoreguoti įstatus ir įvairiose teksto vietose pavartotą terminą „kapitalas“ pakeisti terminais „įnašas“ arba „turtas“. 3) Poreikis iš dalies pakeisti bendros įmonės įstatus siekiant jai sudaryti galimybę finansuoti papildomas kūrimo etapo išlaidas. Bendros įmonės „Galileo“ įstatų 1 straipsnio 4 dalies antroje pastraipoje nurodyta, kad bendros įmonės narių steigėjų finansiniai įnašai yra šie: Europos bendrijos – 520 mln. eurų, o Europos kosmoso agentūros – 50 mln. eurų. Šios sumos yra pradžioje numatytos programos kūrimo etapo išlaidos – 1,1 milijardo eurų. Šiuo metu yra akivaizdu, kad pradžioje numatytas 1,1 milijardo eurų išlaidas faktinės kūrimo etapo išlaidos viršys maždaug 400 milijonų eurų. Taip pat siekiant bendrai įmonei sudaryti galimybę iš dalies finansuoti papildomas išlaidas iki jos veiklos pabaigos 2006 m. gruodžio 31 d., būtina iš dalies pakeisti bendros įmonės įstatus, prie minėtos antros pastraipos pridedant šį sakinį: „Prireikus, jie (nariai steigėjai) gali įnešti papildomus įnašus kūrimo etapui finansuoti.“ 4) Bendros įmonės įstatų dalinio pakeitimo tvarka. Bendros įmonės „Galileo“ įstatų dalinio pakeitimo tvarka nurodyta bendros įmonės įstatų 23 straipsnyje, kuriame teigiama: „Bet kuris bendros įmonės narys gali teikti administracinei valdybai pasiūlymus dėl šių įstatų dalinio pakeitimo. Jei administracinė valdyba pritaria tokiems pasiūlymams 75 % balsų dauguma, Komisija teikia pasiūlymą Tarybai, kad ši jį patvirtintų Europos bendrijos steigimo sutarties 172 straipsnio pirmojoje pastraipoje numatyta tvarka.“ O Sutarties 172 straipsnio pirmoje pastraipoje nurodyta: „171 straipsnyje nurodytas nuostatas Taryba priima Komisijos siūlymu kvalifikuota balsų dauguma ir pasikonsultavusi su Europos Parlamentu bei Ekonomikos ir socialinių reikalų komitetu.“ Kadangi Sutarties 171 straipsnyje numatyta, kad Bendrija gali kurti bendras įmones, tai bendros įmonės įstatų dalinio pakeitimo tvarka yra, Komisijai pateikus dalinių pakeitimų pasiūlymą, tokia pati, kaip bendros įmonės įkūrimo tvarka. Įstatai gali būti iš dalies pakeisti priėmus Tarybos reglamentą. Tačiau Komisija gali pateikti reglamento dėl bendros įmonės įstatų dalinio pakeitimo pasiūlymą tik kai bendros įmonės administracinė valdyba 75 % balsų dauguma pritars aptariamiems daliniams pakeitimams. Šiuo atveju Komisija, atstovaujanti Europos bendrijai ir būdama bendros įmonės nare steigėja, bendros įmonės administracinei valdybai pateikė tų dalinių pakeitimų projektą, ir šis klausimas buvo įrašytas į administracinės valdybos 2006 m. birželio 2 d. posėdžio darbotvarkę. Remdamasi Tarybos reglamento (EB) Nr. 876/2002 3 straipsnio trečios pastraipos nuostatomis, Komisija anksčiau buvo pateikusi šį klausimą svarstyti bendros įmonės administracinei valdybai. Per 2006 m. kovo 13 d. vykusį posėdį administracinė valdyba pritarė siūlomiems daliniams pakeitimams. Po to, 2006 m. birželio 2 d. bendros įmonės administracinė valdyba pritarė tiems patiems daliniams pakeitimams reikalaujama balsų dauguma. Taigi Komisija dabar gali Tarybai pateikti įstatų dalinio pakeitimo pasiūlymą. |141 | Derėjimas su kitomis Sąjungos politikos sritimis ir tikslais Netaikoma. |KONSULTAVIMASIS SU SUINTERESUOTOSIOMIS šALIMIS IR POVEIKIO įVERTINIMAS |Konsultacijos su suinteresuotosiomis šalimis |219 | Netaikoma. |Tiriamųjų duomenų rinkimas ir naudojimas |229 | Pasinaudoti nepriklausomų ekspertų kompetencija neprireikė. |230 | Poveikio vertinimas Yra tik vienintelis sprendimas – norint gauti siekiamą rezultatą reikia iš dalies pakeisti reglamentą. Nutraukus bendros įmonės veiklą, poveikis būtų silpnas, atsižvelgiant į tai, kad jos veiklą perims Europos GNSS priežiūros institucija. |TEISINIAI PASIūLYMO ASPEKTAI |305 | Siūlomų veiksmų santrauka 2006 m. gruodžio 31 d. bendros įmonės „Galileo“ veiklą reikėtų nutraukti. Tam reikia iš dalies pakeisti bendros įmonės įstatus. Bendros įmonės įstatus būtina iš dalies keisti taip pat siekiant ištaisyti netinkamą termino „kapitalas“ vartoseną įstatuose ir bendrai įmonei sudaryti galimybę finansuoti papildomas kūrimo etapo išlaidas. Įstatų dalinio pakeitimo tvarką sudaro ankstesni etapai, kurie buvo įgyvendinti šio atvejo atžvilgiu; ji baigiama Tarybos reglamento priėmimu. |310 | Teisinis pagrindas Teisinis pagrindas nurodytas pirmiau. |329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl šių priežasčių. |331 | Siūlomais pakeitimais nesiekiama daugiau, nei būtina. |332 | Jie nedidina finansinės naštos. |Pasirinkta priemonė |341 | Siūloma priemonė: reglamentas. |342 | Kitos priemonės nebūtų tinkamos dėl toliau nurodytos priežasties. Tik reglamentu galima pakeisti reglamentą. |POVEIKIS BIUDžETUI |409 | Pasiūlymas neturi poveikio Bendrijos biudžetui. |PAPILDOMA INFORMACIJA |520 | Galiojančių teisės aktų panaikinimas Priėmus pasiūlymą, bus panaikintos tam tikros teisės aktų nuostatos. |Persvarstymo, pakeitimo, laikino galiojimo sąlyga |533 | Pasiūlyme yra numatyta, kad viso teisės akto arba jo dalies galiojimas automatiškai baigiasi, jeigu įvykdomos iš anksto nustatytos sąlygos. |F-11695 |2006/0115 (CNS)PasiūlymasTARYBOS REGLAMENTASiš dalies keičiantis bendros įmonės „Galileo“ įstatus, pateiktus Tarybos reglamento (EB) Nr. 876/2002 priedeEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 171 straipsnį,atsižvelgdama į Komisijos pasiūlymą[1],atsižvelgdama į Europos Parlamento nuomonę[2],atsižvelgdama į Europos ekonomikos ir socialinių reikalų komiteto nuomonę[3],kadangi:1.  Bendra įmonė „Galileo“ buvo įkurta 2002 m. gegužės 21 d. Tarybos reglamentu (EB) Nr. 876/2002[4], kad būtų galima sėkmingai baigti kūrimo etapą ir parengti tolesnius GALILEO programos etapus.2.  Bendros įmonės „Galileo“ įstatų 20 straipsnyje numatyta, kad bendra įmonė įsteigiama laikotarpiui, prilygstančiam kūrimo etapo trukmei, kuri pradžioje buvo numatyta nuo 2002 iki 2005 m. imtinai.3.  Tačiau reali padėtis rodo, kad GALILEO programos kūrimo etapas nebus baigtas iki 2008 m. pabaigos. Todėl pagal šiuo metu galiojančius įstatus bendra įmonė „Galileo“ neturėtų nutraukti savo veiklos iki 2008 m. pabaigos, t. y. gyvuotų maždaug trejus metus ilgiau, nei buvo numatyta pradžioje.4.  Tačiau bendros įmonės „Galileo“ gyvavimo pratęsimas po 2006 m. atrodo nenaudingas ir brangiai kainuojantis, atsižvelgiant į tai, kad 2004 m. liepos 12 d. Tarybos reglamentu (EB) Nr. 1321/2004[5] įkurta Europos GNSS priežiūros institucija bus pajėgi 2006 metais palaipsniui perimti, o vėliau sėkmingai įgyvendinti visą šiuo metu bendros įmonės vykdomą veiklą.5.  Kad Europos GNSS priežiūros institucija galėtų tinkamai perimti bendros įmonės veiklą, pageidautina, kad abi struktūros veiktų kartu keletą mėnesių, per kuriuos Europos priežiūros institucija aktyviai dalyvautų bendros įmonės veikloje. Šiomis sąlygomis, atrodo, būtų tinkamiausia, kad bendra įmonė baigtų savo veiklą 2006 m. gruodžio 31 d.6.  Todėl reikėtų iš dalies pakeisti bendros įmonės „Galileo“ įstatų 20 straipsnio nuostatas.7.  Be to, siekiant ištaisyti netinkamą termino „kapitalas“ vartoseną bendros įmonės įstatuose ir išvengti bendrai įmonei jos narių suteikto turto tikrojo ekonominio pobūdžio dviprasmiškumo, reikėtų iš dalies pakeisti bendros įmonės įstatus ir įstatų 1 ir 8 straipsnių nuostatose terminą „kapitalas“ pakeisti terminais „įnašas“ arba „turtas“.8.  Taip pat dabartinėje bendros įmonės įstatų 1 straipsnio formuluotėje kalbama apie įmonės narių steigėjų įnašus, kurių sumos apskaičiuojamos pagal orientacines kūrimo etapo išlaidas. Sumose neatsižvelgiama į papildomas šio etapo išlaidas. Be to, kad bendra įmonė galėtų finansuoti papildomas kūrimo etapo išlaidas, būtina iš dalies pakeisti bendros įmonės įstatus, numatant, kad prireikus įmonės nariai steigėjai įneštų papildomus įnašus.9.  Pagal bendros įmonės „Galileo“ įstatų dalinio keitimo tvarką, nurodytą bendros įmonės įstatų 23 straipsnyje, bendros įmonės administracinei valdybai pritarus pasiūlytiems daliniams pakeitimams, reikalaujama priimti Tarybos reglamentą laikantis tos pačios tvarkos, kuri taikoma ir bendros įmonės įsteigimui.10.  Per 2006 m. birželio 2 d. posėdį bendros įmonės administracinei valdybai pritarus aptariamiems bendros įmonės įstatų 20 straipsnio nuostatų daliniams pakeitimams, Taryba gali priimti reglamentą, iš dalies keičiantį bendros įmonės „Galileo“ įstatus,PRIĖMĖ ŠĮ REGLAMENTĄ:1 straipsnisReglamento (EB) Nr. 876/2002 priede pateikti bendros įmonės „Galileo“ įstatai iš dalies keičiami taip:(1) 1 straipsnio 4 dalis iš dalies keičiama taip:(a) pirmos pastraipos pirmas sakinys pakeičiamas taip:„Bendros įmonės turtą sudaro jos narių įnašai.“(b) antra pastraipa pakeičiama taip:„Nariai steigėjai pasirašo tokiai finansinių įnašų daliai, kuri nurodyta atitinkamuose jų įsipareigojimuose: Europos bendrija – už 520 mln. eurų, o Europos kosmoso agentūra – už 50 mln. eurų. Prireikus jie gali įnešti papildomus įnašus kūrimo etapui finansuoti.“(c) ketvirtos pastraipos pirmas sakinys pakeičiamas taip:„Administracinė valdyba nustato šių įnašų sumas, kurios yra proporcingos kiekvieno nario pasirašytai finansinių įnašų daliai.“(d) penkta pastraipa pakeičiama taip:„Bendros įmonės finansiniai įsipareigojimai neviršija jos turimų finansinių įnašų sumos.“(2) 8 straipsnio 1 dalies b punkto antras sakinys pakeičiamas šiuo sakiniu:Kiekvieno bendros įmonės nario turimų balsų skaičius yra proporcingas jo pasirašytų įnašų daliai.“(3) 20 straipsnis pakeičiamas taip:„20 straipsnisBendra įmonė įsteigiama 2002 m. gegužės 28 d. – 2006 m. gruodžio 31 d. laikotarpiui.“2 straipsnisŠis reglamentas įsigalioja [trečią] dieną nuo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkas [1] OL C [...], [...], p. [...].[2] OL C [...], [...], p. [...].[3] OL C [...], [...], p. [...].[4] OL L 138, 2002 5 28, p. 1.[5] OL L 246, 2004 7 20, p. 1.